ddrg/super_eurlex huggingface dataset:
Euroopa Liidu Teataja L 150 , 06/06/1984 Lk 0004 - 0004

Soomekeelne eriväljaanne: Peatükk 3 Köide 17 Lk 0145

Hispaaniakeelne eriväljaanne: Peatükk 03 Köide 30 Lk 0245

Rootsikeelne eriväljaanne: Peatükk 3 Köide 17 Lk 0145

Portugalikeelne eriväljaanne Peatükk 03 Köide 30 Lk 0245



Nõukogu määrus (EMÜ) nr 1555/84, 4. juuni 1984, millega muudetakse määrust (EMÜ) nr 3671/81 teatavate Türgist pärit põllumajandussaaduste ja -toodete ühendusse importimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: määruses (EMÜ) nr 3671/81 [1] sätestatakse, et kui komisjon kehtestab vastavalt määruse (EMÜ) nr 1035/72 [2] artiklitele 25 ja 25a tasakaalustusmaksu teatavate Türgist pärit puu- ja köögiviljade impordi suhtes, taaskehtestab ta samal ajal nende toodete suhtes enne 1. jaanuari 1981 kohaldatud tollimaksud; eespool nimetatud sätte kohaldamine võib teatavate toodete puhul viia olukorrani, kus Türgi suhtes kohaldatav tollimaks on kõrgem kui alates 1. jaanuarist 1981 kõikide selliste kolmandate tarnijariikide jaoks kehtestatud tollimaks, kelle suhtes ei ole ühendusse importimisel kehtestatud erikorda; määruse (EMÜ) nr 3671/81 artiklit 1 tuleks vastavalt muuta; lisaks sellele tuleks võtta arvesse Türgist pärit impordi suhtes assotsiatsioonilepingu alusel 31. detsembrist 1980 kohaldatavat korda, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3671/81 artikkel 1 asendatakse järgmisega: "Artikkel 1 Kui komisjon kehtestab vastavalt määruse (EMÜ) nr 1035/72 artiklitele 25 ja 25a tasakaalustusmaksu teatavate Türgist pärit puu- ja köögiviljade impordi suhtes, taaskehtestab ta samal ajal: - Türgist pärit toodete suhtes, mille suhtes ei ole assotsiatsioonilepingust lähtuva korra alusel 31. detsembril 1980. aastal kohaldatud tariifset sooduskohtlemist, enamsoodustusrežiimi alla kuuluvate kolmandate riikide suhtes kohaldatava tollimaksu, - Türgist pärit toodete suhtes, mille suhtes kohaldatakse assotsiatsioonilepingust lähtuvat erikorda, enamsoodustusrežiimi alla kuuluvate riikide suhtes praegu kohaldatava ühise tollitariifistikuga ettenähtud tollimaksu, mida on vähendatud vastavalt 31. detsembril 1980. aastal kehtinud soodustuskava sätetele." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 4. juuni 1984 Nõukogu nimel eesistuja J. Delors [1] EÜT L 367, 23.12.1981, lk 3. [2] EÜT L 118, 20.5.1972, lk 1. --------------------------------------------------
Euroopa Liidu Teataja L 166 , 26/06/1984 Lk 0005 - 0005



Nõukogu määrus (EMÜ) nr 1764/84, 19. juuni 1984, Euroopa Majandusühenduse ja Barbadose, Belize'i, Kongo Rahvavabariigi, Fidži, Guyana Vabariigi, Jamaica, Kenya Vabariigi, Madagaskari Vabariigi, Malawi Vabariigi, Mauritiuse, Suriname Vabariigi, Svaasimaa Kuningriigi, Tansaania Ühendvabariigi, Trinidadi ja Tobago, Uganda Vabariigi, Zimbabwe Vabariigi ja Côte d'Ivoire'i Vabariigi vahel kirjade vahetuse teel sõlmitud kokkuleppe kohta, milles käsitletakse Côte d'Ivoire'i Vabariigi ühinemist AKV-EMÜ teisele konventsioonile lisatud protokolliga nr 7 AKV riikidest pärit suhkru kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: AKV-EMÜ teise konventsiooni suhkrut käsitleva protokolli nr 7 lisa ühisdeklaratsioonis [1] on sätestatud, et vaadatakse läbi iga sellise lepinguosalise AKV riigi taotlus, keda ei ole kõnealuses protokollis nimetatud, ühineda konventsiooni sätetes; Côte d'Ivoire'i Vabariik on kõnealuse konventsiooni lepinguosaline AKV riik; Côte d'Ivoire'i Vabariik on esitanud taotluse kõnealuse protokolliga ühineda; asjaomased AKV riigid on toetanud Côte d'Ivoire'i Vabariigi taotlust kõnealuse protokolliga ühineda; seetõttu on asjakohane kiita heaks Euroopa Majandusühenduse ja kõnealuses protokollis osutatud liikmesriikide ning Côte d'Ivoire'i Vabariigi vahel kirjade vahetuse teel sõlmitud kokkulepe Côte d'Ivoire'i Vabariigi ühinemise kohta kõnealuse protokolliga, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Barbadose, Belize'i, Kongo Rahvavabariigi, Fidži, Guyana Vabariigi, Jamaica, Kenya Vabariigi, Madagaskari Vabariigi, Malawi Vabariigi, Mauritiuse, Suriname Vabariigi, Svaasimaa Kuningriigi, Tansaania Ühendvabariigi, Trinidadi ja Tobago, Uganda Vabariigi, Zimbabwe Vabariigi ja Côte d'Ivoire'i Vabariigi vahel kirjade vahetuse teel sõlmitud kokkulepe, milles käsitletakse Côte d'Ivoire'i Vabariigi ühinemist AKV-EMÜ teisele konventsioonile lisatud protokolliga nr 7 AKV riikidest pärit suhkru kohta. Lepingu tekst on lisatud käesolevale määrusele. Artikkel 2 Nõukogu eesistuja on volitatud määrama pädeva isiku, kes kirjutab alla ühenduse suhtes siduvale kokkuleppele. Artikkel 3 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 19. juuni 1984 Nõukogu nimel eesistuja C. Cheysson [1] EÜT L 347, 22.12.1980, lk 2. --------------------------------------------------
Euroopa Liidu Teataja L 120 , 05/05/1984 Lk 0001 - 0001

Hispaaniakeelne eriväljaanne: Peatükk 03 Köide 30 Lk 0154

Portugalikeelne eriväljaanne Peatükk 03 Köide 30 Lk 0154



Nõukogu määrus (EMÜ) nr 1243/84, 27. aprill 1984, Euroopa Majandusühenduse ja India Vabariigi vahel kirjade vahetuse teel Indiale määratud soodussuhkru koguse taastamist käsitleva kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja India Vabariigi vahelises roosuhkrut käsitlevas kokkuleppes, [1] mis jõustus 18. juulil 1975, oli algne kokkulepitud soodussuhkru kogus 25000 tonni valge suhkru ekvivalendina; alates 1. juulist 1981 vähendas komisjon kõnealust kogust nimetatud lepingu artikli 7 lõike 2 sätete alusel nullini; nimetatud leping on Euroopa Majandusühenduse ja India vaheliste tihenevate kaubandussuhete lahutamatu osa, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidab ühendus heaks kirjade vahetuse teel sõlmitud kokkuleppe Euroopa Majandusühenduse ja India Vabariigi vahel Indiale määratud soodussuhkru koguse taastamise kohta. Kokkuleppe tekst lisatakse käesolevale määrusele. Artikkel 2 Nõukogu eesistuja on käesolevaga volitatud määrama pädeva isiku, kes kirjutab alla ühenduse suhtes siduvale kokkuleppele. Artikkel 3 Käesolev määrus jõustub päev pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. aprill 1984 Nõukogu nimel eesistuja M. Rocard [1] EÜT L 190, 23.7.1975, lk 35. --------------------------------------------------
Euroopa Liidu Teataja L 166 , 26/06/1984 Lk 0001 - 0002



Nõukogu määrus (EMÜ) nr 1763/84, 19. juuni 1984, Euroopa Majandusühenduse ja Barbadose, Belize'i, Kongo Rahvavabariigi, Fidži, Guyana Vabariigi, Jamaica, Kenya Vabariigi, Madagaskari Vabariigi, Malawi Vabariigi, Mauritiuse, Suriname Vabariigi, Svaasimaa Kuningriigi, Tansaania Ühendvabariigi, Trinidadi ja Tobago, Uganda Vabariigi, Zimbabwe Vabariigi ja Saint Christopheri ja Nevise vahel kirjade vahetuse teel sõlmitud kokkuleppe kohta, milles käsitletakse Saint Christopheri ja Nevise ühinemist AKV-EMÜ teisele konventsioonile lisatud protokolliga nr 7 AKV riikidest pärit suhkru kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: AKV-EMÜ teisele konventsioonile [1] lisatud AKV riikidest pärit suhkrut käsitleva protokolli nr 7 lisa 2. deklaratsioonis on sätestatud, et Saint Christopheri ja Nevise suhtes kohaldatakse 14800 tonni osas sama kohtlemist, kui on sätestatud kõnealuses protokollis; Saint Christopher ja Nevis saavutasid iseseisvuse 19. septembril 1983 ja on soovinud ühineda AKV-EMÜ teise konventsiooniga ja samuti protokolliga nr 7; protokolli nr 7 rakendatakse suhkruturu ühise korralduse raames; seetõttu on asjakohane kiita heaks kirjade vahetuse teel sõlmitud kokkulepe Euroopa Majandusühenduse ja protokollis nr 7 osutatud liikmesriikide ning Saint Christopheri ja Nevise vahel selle riigi ühinemise kohta protokolliga nr 7, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Barbadose, Belize'i, Kongo Rahvavabariigi, Fidži, Guyana Vabariigi, Jamaica, Kenya Vabariigi, Madagaskari Vabariigi, Malawi Vabariigi, Mauritiuse, Suriname Vabariigi, Svaasimaa Kuningriigi, Tansaania Ühendvabariigi, Trinidadi ja Tobago, Uganda Vabariigi, Zimbabwe Vabariigi ja Saint Christopheri ja Nevise vahel kirjade vahetuse teel sõlmitud kokkulepe, milles käsitletakse Saint Christopheri ja Nevise ühinemist AKV-EMÜ teisele konventsioonile lisatud protokolliga nr 7 AKV riikidest pärit suhkru kohta. Lepingu tekst on lisatud käesolevale määrusele. Artikkel 2 Nõukogu eesistuja on volitatud määrama pädeva isiku, kes kirjutab alla ühenduse suhtes siduvale kokkuleppele. Artikkel 3 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 19. juuni 1984 Nõukogu nimel eesistuja C. Cheysson [1] EÜT L 347, 22.12.1980, lk 1. --------------------------------------------------
Euroopa Liidu Teataja L 187 , 14/07/1984 Lk 0001 - 0001

Soomekeelne eriväljaanne: Peatükk 11 Köide 11 Lk 0135

Rootsikeelne eriväljaanne: Peatükk 11 Köide 11 Lk 0135



Nõukogu määrus (EMÜ) nr 2006/84, 9. juuli 1984, millega nähakse ette otsene koostöö pettuse vältimise eest vastutavate Euroopa Majandusühenduse liikmesriikide ametiasutuste ja Šveitsi Konföderatsiooni pädevate ametiasutuste vahel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 337/79 veinituru ühise korralduse kohta, [1] viimati muudetud määrusega (EMÜ) nr 1595/83, [2] eriti selle artikli 64 lõiget 2, võttes arvesse komisjoni soovitust ning arvestades, et: veinisektoris pettuse vältimiseks tõhusama tegevuse võimaldamiseks nähakse määruse (EMÜ) nr 337/79 artikli 64 lõike 1 neljandas lõigus ette otsene koostöö liikmesriikide asjakohaste ametiasutuste vahel ning koostöö kõnealuste asutuste ning ühendusega lepinguid või kokkuleppeid sõlminud mitteliikmesriikide pädevate asutuste vahel; selleks astus ühendus 1982. aastal ühendusse Šveitsi ametiasutustega, kes olid kirjade vahetuse teel nõus sellist koostööd alustama vastastikuste kohustuste võtmise teel; sellisele kohustusele asuda koostööle ühenduse nimel tuleb anda heakskiit, ON VASTU VÕTNUD KÄESOLEVA MÄÄRUSE: Artikkel 1 Kiidetakse heaks kirjade vahetus Euroopa Majandusühenduse ja Šveitsi Konföderatsiooni vahel, mis loob otsese koostöö pettuse vältimise eest vastutavate ühenduse liikmesriikide ametiasutuste ja Šveitsi pädevate ametiasutuste vahel. Kirjade tekst on lisatud käesolevale määrusele. Artikkel 2 Nõukogu eesistuja on volitatud määrama isikud, kellel on Euroopa Majandusühenduse nimel õigus kirjadele alla kirjutada. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. juuli 1984 Nõukogu nimel eesistuja A. Dukes [1] EÜT L 54, 5.3.1979, lk 1. [2] EÜT L 163, 22.6.1983, lk 48. --------------------------------------------------
Euroopa Liidu Teataja L 026 , 31/01/1985 Lk 0001 - 0001

Soomekeelne eriväljaanne: Peatükk 11 Köide 11 Lk 0169

Hispaaniakeelne eriväljaanne: Peatükk 11 Köide 21 Lk 0177

Rootsikeelne eriväljaanne: Peatükk 11 Köide 11 Lk 0169

Portugalikeelne eriväljaanne Peatükk 11 Köide 21 Lk 0177



Nõukogu määrus (EMÜ) nr 226/85, 29. jaanuar 1985, Euroopa Majandusühenduse ja Jeemeni Araabia Vabariigi vahelise koostöölepingu sõlmimise kohta EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: oma eesmärkide saavutamiseks välismajandussuhete valdkonnas peaks Euroopa Majandusühendus heaks kiitma koostöölepingu Jeemeni Araabia Vabariigiga; teatavad koostöölepinguga ettenähtud majanduskoostöö kavad ületavad ühises kaubanduspoliitkas sätestatud volitusi, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Jeemeni Araabia Vabariigi vaheline koostööleping. Lepingu tekst on lisatud käesolevale määrusele. Artikkel 2 Nõukogu eesistuja esitab kõnealuse kokkuleppe [3] artikliga 7 ettenähtud teatise. Artikkel 3 Ühendust esindab lepingu artiklis 5 ettenähtud ühiskomitees komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. jaanuar 1985 Nõukogu nimel eesistuja G. Andreotti [1] EÜT C 258, 26.9.1984, lk 4. [2] EÜT C 12, 14.1.1985. [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 029 , 01/02/1985 Lk 0008 - 0008

Soomekeelne eriväljaanne: Peatükk 11 Köide 11 Lk 0173

Hispaaniakeelne eriväljaanne: Peatükk 04 Köide 3 Lk 0103

Rootsikeelne eriväljaanne: Peatükk 11 Köide 11 Lk 0173

Portugalikeelne eriväljaanne Peatükk 04 Köide 3 Lk 0103



Nõukogu määrus (EMÜ) nr 223/85, 29. jaanuar 1985, ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelise kalastuskokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühenduse huvides on kiita heaks ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vaheline kalastuskokkulepe, millele on alla kirjutatud 13. märtsil 1984 Brüsselis, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelise kalastuskokkuleppe. Kokkuleppe tekst on lisatud käesolevale määrusele. Artikkel 2 Kokkuleppe artiklis 2 ettenähtud rakendusprotokollid kiidetakse heaks asutamislepingu artiklis 43 sätestatud korras. Artikkel 3 Nõukogu eesistuja esitab kõnealuse kokkuleppe artikliga 13 ettenähtud teate. Artikkel 4 Käesolev määrus jõustub samal päeval, kui jõustub leping, millega muudetakse Euroopa ühenduste asutamislepinguid Gröönimaa suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. jaanuar 1985 Nõukogu nimel eesistuja G. Andreotti [1] EÜT C 172, 2.7.1984, lk 83. --------------------------------------------------
Euroopa Liidu Teataja L 026 , 31/01/1985 Lk 0012 - 0012

Soomekeelne eriväljaanne: Peatükk 3 Köide 18 Lk 0103

Hispaaniakeelne eriväljaanne: Peatükk 03 Köide 33 Lk 0146

Rootsikeelne eriväljaanne: Peatükk 3 Köide 18 Lk 0103

Portugalikeelne eriväljaanne Peatükk 03 Köide 33 Lk 0146



Nõukogu määrus (EMÜ) nr 231/85, 29. jaanuar 1985, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruse nr 136/66/EMÜ [4] (viimati muudetud määrusega (EMÜ) nr 2260/84 [5]) artikli 4 lõikega 1 nähakse ette, et kui turustusaasta jooksul oliiviõli tüüpiliste turuhindade kindlaksmääramisel kasutatavad tegurid on turustusaastal oluliselt muutunud, võib nimetatud määruse artiklis 38 sätestatud korras otsustada tüüpilist turuhinda ja künnishinda turustusaasta jooksul kohandada; veatu turukorralduse huvides tuleks sätestada üksikasjalikud eeskirjad asjaomaste tegurite olulise muutuse määratlemiseks; samuti tuleks sätestada tarbimistoetuse taseme kohandamine ja tootmisharusiseste tunnustatud organisatsioonide tegevuse ja teatavate oliiviõli tarbimist käsitleva teabe ja seda edendavate kampaaniate rahastamise aluseks oleva tarbimistoetuse osa muutmine vajaduse korral, ON VASTU VÕTNUD KÄESOLEVA MÄÄRUSE: Artikkel 1 Määruse nr 136/66/EMÜ artiklit 4 muudetakse järgmiselt. 1. Lõike 1 teine lõik asendatakse järgmisega: "Kui oliiviõli tüüpilise turuhinna kindlaksmääramiseks kasutatavate tegurite muutus turustusaasta jooksul on vastavalt artiklis 38 sätestatud korrale kehtestatavate üksikasjalike eeskirjade alusel oluline, tehakse sellesama korra alusel otsus kohandada turustusaasta jooksul tüüpilist turuhinda ja künnishinda. Sellistel juhtudel võib artikli 11 lõigetes 5 ja 6 osutatud tarbimistoetuse taset ja tarbimistoetuse protsendimäära kohandada vastavalt samale korrale." 2. Lõike 4 teine lõik asendatakse järgmisega: "Nõukogu võtab lõike 1 punkti b esimeses lõigus osutatud hinnad vastu komisjoni ettepanekul kvalifitseeritud häälteenamusega." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. jaanuar 1985 Nõukogu nimel eesistuja G. Andreotti [1] EÜT C 317, 28.11.1984, lk 8. [2] Arvamus on esitatud 18. jaanuaril 1985 (Euroopa Ühenduste Teatajas seni avaldamata). [3] EÜT C 103, 16.4.1984, lk 35. [4] EÜT 172, 30.9.1966, lk 3025/66. [5] EÜT L 208, 3.8.1984, lk 1. --------------------------------------------------
Euroopa Liidu Teataja L 052 , 22/02/1985 Lk 0038 - 0038

Hispaaniakeelne eriväljaanne: Peatükk 03 Köide 33 Lk 0209

Portugalikeelne eriväljaanne Peatükk 03 Köide 33 Lk 0209

Soomekeelne eriväljaanne: Peatükk 3 Köide 18 Lk 0108

Rootsikeelne eriväljaanne: Peatükk 3 Köide 18 Lk 0108



Komisjoni määrus (EMÜ) nr 451/85, 21. veebruar 1985, millega muudetakse kahekümne neljandat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1557/84, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 2778/84, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas tuleks väljastavate asutuste nimekirja lisada importiva riigi tähestikulises järjekorras järgmine asutus: Importiv riik | Väljastav asutus | Jordaania | Civil Service Consumer Corporation PO box 9706 Amman Jordan. | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. veebruar 1985 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 150, 6.6.1984, lk 6. [3] EÜT L 272, 26.9.1981, lk 25. [4] EÜT L 261, 2.10.1984, lk 8. --------------------------------------------------
Euroopa Liidu Teataja L 072 , 13/03/1985 Lk 0025 - 0025

Soomekeelne eriväljaanne: Peatükk 3 Köide 18 Lk 0131

Hispaaniakeelne eriväljaanne: Peatükk 03 Köide 34 Lk 0010

Rootsikeelne eriväljaanne: Peatükk 3 Köide 18 Lk 0131

Portugalikeelne eriväljaanne Peatükk 03 Köide 34 Lk 0010



Komisjoni määrus (EMÜ) nr 632/85, 12. märts 1985, millega muudetakse määrust (EMÜ) nr 2182/77 teatava veiseliha müügiga seotud tagatise vabastamise osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud Kreeka ühinemisaktiga, eriti selle artikli 7 lõiget 3, ning arvestades, et: komisjoni 4. oktoobri 1979. aasta määruse (EMÜ) nr 2173/79 (sekkumisametite poolt kokku ostetud veiseliha realiseerimise üksikasjalike rakenduseeskirjade ja määruse (EMÜ) nr 216/69 kehtetuks tunnistamise kohta) [2] artikli 15 lõikes 2 sätestatakse, et ostja poolt esitatav tagatis vabastatakse üksnes juhul, kui ostja on täitnud nimetatud määruses sätestatud kohustused ja müügilepingu tingimused; komisjoni 30. septembri 1977. aasta määruse (EMÜ) nr 2182/77 (milles sätestatakse üksikasjalikud eeskirjad külmutatud veiseliha müümiseks sekkumisvarudest ühenduses töötlemiseks ja millega muudetakse määrust (EMÜ) nr 1687/76, [3] viimati muudetud määrusega (EMÜ) nr 1560/84 [4] artiklis 4 sätestatakse, et toodete töötlemise tagamiseks tuleb esitada tagatis; kõnealune tagatis vabastatakse, kui ettevõtja on täitnud kõik oma kohustused; kõnealuse töötlemistagatise tõttu ei tundu olevat vajalik pidada esimest tagatist kinni seni, kuni ettevõtja esitab tõendi toodete töötlemise kohta; seepärast on soovitav muuta määrust (EMÜ) nr 2182/77, kehtestades erandi määruse (EMÜ) nr 2173/79 artiklist 15; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 2182/77 lisatakse artikkel 8a: "Artikkel 8a Erandina määruse (EMÜ) nr 2173/79 artikli 15 lõike 2 punkti a teisest taandest ja artikli 15 lõike 2 punkti b teisest taandest ja ilma et see piiraks nimetatud määruse artikli 16 kohaldamist, vabastatakse kõnealuse määruse artikli 15 lõikes 1 nimetatud tagatis kohe, kui: - ostja ei ole oma taotlust või pakkumist tagasi võtnud ja - ostja on maksnud kogu lepingus kindlaksmääratud tootekoguse eest." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. märts 1985 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 251, 5.10.1979, lk 12. [3] EÜT L 251, 1.10.1977, lk 60. [4] EÜT L 150, 6.6.1984, lk 11. --------------------------------------------------